**Dodatok č. 3:** K vnútornému predpisu o ukončovaní štúdia

**Stredná odborná škola poľnohospodárstva a služieb na vidieku**

**Predmestská 82, 010 01 Žilina 1**

**PRAVIDLÁ PÍSANIA VLASTNÉHO PROJEKTU**

**Pre študijný odbor: 4211 M záhradníctvo 26 sadovnícka a krajinárska tvorba**

Vnútorný predpis

ŽILINA 2016

**Obsah**

**1 Štruktúra vlastného projektu 3**

1.1 Predná časť 3

1.2 Jadro práce 4

1.3 Prílohy 6

1.4 Koncová časť 7

**2 Úprava vlastného projektu 7**

2.1 Formát a rozsah vlastného projektu 7

2.2 Písmo, okraje, riadkovanie 7

2.3 Číslovanie strán 7

2.4 Číslovanie častí 7

2.5 Citovanie autorov 8

2.6 Pravidlá písania bibliografických odkazov 8

2.7 Errata 9

**Zoznam príloh 10**

Príloha A  Vzor obalu vlastného projektu 10

Príloha B Vzor titulného listu 11

Príloha C Vzor obsahu 12

**1 Štruktúra vlastného projektu**

**Predná časť**

* obal,
* titulný list,
* predhovor,
* obsah,
* zoznam skratiek a symbolov,
* slovník termínov,

**Jadro práce**

* úvod,
* problematika a prehľad literatúry,
* materiál a metodika práce,
* výsledky práce,
* diskusia,
* záver,
* zoznam bibliografických odkazov (zoznam použitej literatúry),

**Prílohy**

* prílohy,

**Koncová časť**

* obal,
* sprievodný materiál.

**1.1 Predná časť**

**Obal práce** (Príloha A)musí obsahovať:

* názov školy, názov práce, meno autora, ročník, rok dokončenia práce.

**Titulný list** (Príloha B):

* názov a podnázov práce,
* označenie práce – vlastný projekt,
* meno autora, názov a miesto školy,
* meno konzultanta,
* dátum odovzdania práce.

**Predhovor**

* povinná súčasť práce,  píše sa na jednej samostatnej strane,
* autor uvedie hlavné charakteristiky práce a okolnosti jej vzniku,
* informuje o téme, určí cieľ a účel práce, predpokladaný prínos a možné využitie,
* príp. kto poskytol pomoc, možno vyjadriť poďakovanie konzultantovi, sponzorom..., súčasťou môže byť vyhlásenie autora o použití uvedenej literatúry a samostatnosti vypracovania práce.
* Príklad: „Vyhlasujem, že túto prácu som vypracoval samostatne a všetky použité zdroje som uviedol v zozname použitej literatúry. „Vyhlasujem, že som záverečnú prácu napísal samostatne a použil iba uvedenú literatúru.“

**Obsah**

* obsahuje názvy hlavných častí a podčastí práce a čísla strán, zoznam príloh a údaj o ich umiestnení,
* je vhodné využiť tabulátory, zarovnanie vpravo a vodiaci znak bodka,
* za číslom kapitoly sa bodka nedáva a vynechávajú sa dva prázdne údery,
* prehľadne uvedené názvy všetkých kapitol, ktoré práca obsahuje spolu s jej číslom, ako aj s číslom strany,
* kapitoly označené arabskými číslami, za posledným číslom ani za názvom sa bodka nedáva, úvod označený - ÚVOD O
* prílohy sa označujú veľkými písmenami latinskej abecedy, každá príloha na novej strane.

**Zoznam skratiek a symbolov**

* Ak sa v práci nachádzajú značky, symboly, skratky, označenie jednotiek alebo akékoľvek iné termíny, ktoré nie sú bežné a pre čitateľa nemusia byť hneď zrozumiteľné, musia byť vysvetlené v časti Zoznam skratiek a symbolov.

Príklad: ISBN – International Standard Book Number a i.

**Slovník termínov**

* termíny, ktoré sú nové alebo použité v neobvyklom význame, sa vysvetlia v tejto časti,
* každý taký termín sa vysvetlí v samostatnom odseku.

Príklad:

Koncentrácia –vyjadrenie zloženia homogénnej viaczložkovej sústavy (roztoku, plynnej zmesi) množstvami jej jednotlivých zložiek, číselná hodnota koncentrácie závisí od zvolených jednotiek.

**1.2 Jadro práce**

**Úvod**

* úvod je orientovaný na konkrétnu tému, je vecnejší ako predhovor,
* autor výstižne vysvetlí ciele práce a presné vymedzenie problému, ktorým sa práca zaoberá,
* má prezentovať obsah práce,
* kratšie vety, rozsah 1-1,5 strany.

**Problematika a prehľad literatúry – maximálne práce**

* teoretické východiská, teoretická analýza problematiky,
* stručne informuje o poznatkoch, ktoré boli v danej oblasti publikované,
* publikáciu treba citovať (uviesť priezvisko autora, rok vydania za daním textom),
* údaje, ktoré s prácou priamo súvisia

**Materiál a metodika práce**

* podrobné opísanie postupu pri práci, ktorá bola vykonaná pre naplnenie cieľov práce,
* presne a podrobne sú rozpracované jednotlivé kroky a pracovné postupy, ktoré boli potrebné pre uskutočnenie a získanie údajov,
* vyjadrovanie v prvej osobe množného čísla,

**Obsahuje :**

* charakteristiku riešeného objektu (záhrady, časti parku, námestia....., čiže ako vyzerá),
* charakteristiku polohy (okolie – obec, susedia, rovinatosť, pohoria, ktoré môžu ovplyvniť zeleň), klíma ( teplota, vlhkosť, nadmorská výška....., ktoré ovplyvnia výber rastlín), pôda,
* postup prác, ktoré treba vykonať pre úspešné vypracovanie zadania (napr. získanie údajov o súčasnom stave, zoznam prác na asanáciu, vytvorenie zoznamu použiteľných drevín, postup pri navrhovaní, zostavenie ceny........).

**Výsledky práce**

* len vlastná práca (logické, prehľadné, zrozumiteľne usporiadané),

**Obsahuje :**

* návrh riešenia /ideový návrh riešenia, grafické spracovanie/,
* vytyčovací plán /technický výkres/,
* osadzovací plán /technický výkres/,
* technický detail /altán, jazierko, lavička vyvýšený záhon a iné/,
* rezopohľad /individuálne spracovanie/,
* vizualizácie 3D pohľady /individuálne spracovanie/,
* výkaz výmer /výmery plôch, kubatúry zeminy, okrasného mulču, zoznam rastlín/,
* inventarizácia drevín,
* zoznam vybraných rastlín a ich všeobecná charakteristika čiže vhodnosť pre lokalitu, miesto kde budú posadené,
* popis návrhu riešenia, ideový popis návrhu (projekt v prílohe),
* cenová kalkulácia /spracovanie na základe výkazu výmer, cenník prác - projekčné a realizačné práce/.

**Diskusia**

* úvahy o porovnávaní vlastnej práce s výsledkami, ktoré boli dosiahnuté v danej oblasti alebo s iným autorom,
* interpretovať najdôležitejšie zistenia, hlavne tie, ktoré majú najväčší význam v riešení zadania,
* odpovede na otázky položené v cieľoch.

**Záver**

* stručne zhodnotiť výsledky práce a splnenie vytýčených cieľov,
* fakty, objektivita, význam a možnosti využitia (neopakovať diskusiu),
* prezentovať svoj názor na riešenie,
* načrtnúť ďalšiu perspektívu práce,
* rozsah 1-1,5 strany.

**Zoznam bibliografických odkazov**

* v tomto zozname sa musia zaznamenať všetky dokumenty, ktoré autor v práci použil,
* uvádzajú sa v abecednom poradí podľa priezviska autora s využitím normy STN ISO 690 Dokumentácia – Bibliografické odkazy.

**1.3 Prílohy**

* všetky netextové časti,
* zoznam príloh sa uvedie na začiatku,
* môžu byť zviazané s textovou častou alebo dôsledne uložené vo zvláštnom obale tak, aby pri manipulácii s ním nedošlo k ich poškodeniu alebo strate,
* v elektronickej podobe vložené vo formáte pdf,
* čo môže byť príloha:
* nákresy, projekty, návrhy
* tabuľky
* mapy
* fotodokumentácia
* grafy
* funkčné modely
* prezentácia práce v PowerPointe s počtom slajdov minimálne 10.

**Tabuľky**

* tabuľku treba umiestniť bezprostredne za miestom, kde sa tabuľka cituje prvýkrát,
* ak sa tabuľka netýka textu práce, vkladá sa do príloh,.
* názov tabuľky sa umiestni nad tabuľku.

Označenie: Tabuľka 1, Tab. 2

Príklad: Tab. 1 Prehľad veľkosti písma

**Ilustrácie**

* sú obrázky obsahujúce grafy, diagramy, nákresy, fotografie, schémy, plány a pod. Ilustrácie sa majú zaradiť bezprostredne za textom, kde sa spomínajú prvýkrát, podľa možnosti na tej istej strane,
* doplnkové ilustrácie možno zaradiť medzi prílohy,
* z dôvodov kopírovania nie je vhodné využiť farebné ilustrácie. Treba použiť čierno-biele zobrazenie, šrafovanie a pod.,
* názvy obrázkov (ak je obrázok umiestnený v texte) musia byť pod každým obrázkom,
* pri popisoch, ktoré sa nachádzajú priamo v obrázku, nesmie byť použité písmo menšie ako 6 bodov,
* v prípade prevzatia obrázku alebo grafu z cudzieho zdroja sa citácia uvedie pod názvom obrázku.

Označenie: Obrázok 1, Obr. 2, Graf X

Príklad: Obr. 1 Mapka chránenej krajinnej oblasti Kvačianska dolina

**Fotodokumentácia**

* každá fotografia musí mať vlastné označenie, nadpis, príp. sprievodný text a meno autora fotografie,
* často sa odporúča napísať aj dátum vyhotovenia,
* fotografie musia byť ostré, kontrastné, vyhotovené na lesklom papieri,
* je vhodné fotografie umiestniť do príloh pomocou priesvitných fotorožkov,
* odporúčané sú 2 fotky 9 x 13 na 1 stranu.

**1.4 Koncová časť**

**Obal**

* ide o vnútornú a vonkajšiu stranu zadného obalu, čiže 3. a 4. stranu obalu.

**Sprievodný materiál**

* do sprievodného materiálu sa rátajú jednotky, ktoré majú odlišnú fyzickú formu alebo formát, napr. mapy, diskety, filmy, reklamné materiály...),
* spravidla sú fyzicky oddelené od samotnej práce,
* ich označenie a vzťah k práci je zreteľne vyznačený na vhodnom mieste.

**2 Úprava vlastného projektu**

**2.1 Formát a rozsah vlastného projektu**

* vlastný projekt musí byť vyhotovený vo forme tlače alebo strojopisu tak, aby bol okom čitateľný. Text sa píše na jednu stranu listu, nie obojstranne. Má sa použiť biely nepriehľadný hladký papier,
* prvá osoba množného čísla v minulom čase alebo v trpnom rode,
* dva exempláre,
* rozsah práce 15 až 25 strán textu
* úvod, problematika a prehľad literatúry, cieľ práce (zadanie), materiál a metodika, diskusia, závery práce, zhrnutie, zoznam literatúry),
* 1strana 30 riadkov x 60 znakov – 1800 znakov,
* pre archiváciu práce je možné odovzdať ju v knižnej, hrebeňovej alebo laminovanej väzbe.

**2.2 Písmo, okraje, riadkovanie**

* odporúčaný Word, písmo – Times New Roman CE, veľkosť 12, jednotný v celej práci, názvy kapitol 14, tučné písmo, latinské názvy kurzívom,
* strany zľava 3,5cm, sprava 2,5cm, zhora a zdola 2,5cm, orientácia na výšku, formát A4, riadkovanie 1,5.

**2.3 Číslovanie strán**

* číslovanie dolu v strene, titulný list sa počíta do stránkovania, číslo sa nezobrazuje,
* čísla sa zobrazujú od obsahu, zoznam literatúry sa počíta a nezobrazuje.

**2.4 Číslovanie častí**

* na číslovanie častí v hlavnom texte sa používajú len základné arabské číslice (bez bodky za číslom!),
* bodka sa kladie vždy medzi čísla označujúce jednotlivé úrovne,
* za názvom kapitoly sa bodka nedáva,

Príklad: 1 Názov prvej kapitoly, 1.1 Názov prvej podkapitoly

* číslo 0 je možné použiť na označenie Úvodu.
* záver sa čísluje,
* každá nová kapitola sa píše na novú stranu,
* podkapitoly píšeme aj viaceré na tú istú stranu,
* medzi názvami podkapitol a predchádzajúcim textom vynechávame širšiu medzeru.

**2.5 Citovanie autorov**

**a) príklady citácie autorov primárnych zdrojov v texte práce**

Podľa Melgosa (2001, s. 21) vymedziť obdobie dospievania nie je jednoduché, najmä určiť, kedy sa dospievanie končí, sa považuje za problematické.

Višňovský (2001, s. 115) definuje humanizáciu výchovy a vzdelávania nasledovne: „humanizácia výchovy a vzdelávania znamená obnoviť, sústavne tvoriť, ochraňovať a rozvíjať ľudský rozmer výchovy a vzdelávania.“

Pretože medzi jednotlivcami existujú individuálne vývinové odchýlky, niekedy aj v rozpätí dvoch rokov, je ťažké presne určiť, kedy je mladý človek telesne aj duševne dospelý (Boroš, 1988, s. 11).

**b) príklady citácie autorov sekundárnych zdrojov v texte práce**

Vágnerová (2000, s. 343) uvádza tvrdenia Alana (1988), ktorý hovorí, že ....

**c) príklad citácie internetových zdrojov**

Na základe informatívnej správy Štatistického úradu SR ([www.statistics.sk](http://www.statistics.sk)) bolo v roku 2004 na Slovensku uzavretých 27 885 nových manželstiev, ...

**d) metóda citácií v poznámkach** (pod čiarou, na konci kapitoly)

Neurolingvistické programovanie1 je spôsob, ktorým je možné zlepšiť ...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 O´CONNOR, J. – SEYMOUR, J. 1990. *Introducing neuro-linguistic programming.* London : Mandala, 1990.

**2.6 Pravidlá písania bibliografických odkazov**

* každý údaj v bibliografickom odkaze musí byť od nasledujúceho údaja oddelený interpunkčným znamienkom (bodka, dvojbodka, čiarka a pod.),
* prvé vydanie sa nemusí uvádzať,
* ak je autorov viac, je možné uviesť iba prvého autora a za ním pripojiť výraz et al. (et alii), a i. (a iní), a kol. (a kolektív),
* pred názvom vydavateľstva sa dáva medzera, dvojbodka, medzera.

**a) príklad odkazu na jedného autora**

KATUŠČÁK, D.: *Ako písať záverečné a kvalifikačné práce*. 3. vyd. Nitra : Enigma, 2005. 152 s. ISBN 80-89132-10-3.

**b) príklad odkazov na viacerých autorov**

ŠVEDA, D. – PETRLOVÁ, M.: *Parlamentné voľby*. Bratislava : Mračko, 1998. 190 s. ISBN 80-8057-007-9.

MIKOLAJ, J. a kol.: *Krízový manažment ako spoločensko-vedný problém*. Žilina : FŠI ŽU, 2000. 137 s. ISBN 80-88829-54-2.

**c) príklad odkazov na článok v odbornom časopise**

DUSÍKOVÁ, Ľ.: *Rozmnožovanie trvaliek*. In: Záhradkár, roč. 34. 2003. č. 9, s. 32 – 33.

**d) príklady odkazov na zákony, normy, vyhlášky, nariadenia...**

*Vyhláška č. 131/1997 Z. z. Ministerstva školstva Slovenskej republiky zo 7. mája 1997 o doktorandskom štúdiu.*

STN ISO 690: 1997 : *Dokumentácia. Bibliografické odkazy. Obsah, forma a štruktúra.*

**e) príklady odkazov na informácie z elektronických zdrojov, internetu**

WALKER, J. 1995. *MLA – Style Citations of Electronic Aource.* [on line]. Boston : Book industry communication. [citované 1995-10-26] . Dostupné na: <<http://www.cas.usf.edu/english/walker/mla.html>>

*Bezpečnostná stratégia Slovenskej republiky (Návrh schválený vládou SR).* [citované 2004-11-11]. Dostupné na: <<http://www.mod.gov.sk/icentrum/temy/bs.html>>

**2.7 Errata**

* chyby, ktoré autor nájde až po vytlačení a zviazaní práce, môže opraviť nasledujúcim spôsobom,
* opravy napíše na samostatný lístok takým písmom, akým je napísaná práca,
* lístok vloží do práce medzi titulný list a predhovor,
* je vhodné ho prilepiť.

Príklad:

**Strana Riadok Chybne Správne**

12 6 publikácia prezentácia

22 23 internet intranet

**Príloha A  Vzor obalu práce**

**Stredná odborná škola poľnohospodárstva a služieb na vidieku**

**Predmestská 82, 010 01 Žilina 1**

(4 cm od horného okraja papiera, veľkosť písma 14)

**NÁZOV VLASTNÉHO PROJEKTU**

(7 - 10 cm od horného okraja papiera, veľkosť písma 16)

MENO A PRIEZVISKO AUTORA

(14 cm od dolného okraja papiera, veľkosť písma 14)

ROK

* 1. cm od dolného okraja papiera, veľkosť písma 14)

**Príloha B Vzor titulného listu**

**NÁZOV VLASTNÉHO PROJEKTU**

(7 cm od horného okraja papiera, veľkosť písma 16)

KOMPLEXNÁ ODBORNÁ PRÁCA

(veľkosť písma 12)

**MENO A PRIEZVISKO AUTORA**

(10 cm od horného okraja papiera, veľkosť písma 12 - 14)

**Stredná odborná škola poľnohospodárstva a služieb na vidieku**

Predmestská 82, 010 01 Žilina 1

(14 cm od horného okraja papiera, veľkosť písma 14)

**Študijný odbor: 4211 M záhradníctvo 26 sadovnícka a krajinárska tvorba**

**Konzultant: titul, meno, priezvisko**

(17 cm od horného okraja papiera, veľkosť písma 12)

Stupeň kvalifikácie: stredné odborné vzdelanie

(21 cm od horného okraja papiera, veľkosť písma 12)

Dátum odovzdania práce: ... ... 20 ..

ŽILINA 20..

(4 cm od dolného okraja papiera, veľkosť písma 14)

**Príloha C Vzor obsahu**

**0 Úvod 5**

**1 Názov prvej kapitoly 6**

1.1 Názov prvej podkapitoly 6

**2 Názov druhej kapitoly 10**

Pokračuje sa podľa členenia práce a počtu častí jednotlivých úrovní.

**7 Záver 26**

**8 Zoznam bibliografických odkazov 27**

**Zoznam príloh 28**

Príloha A  Názov prílohy 29